Gangooly
కుంబ్లే-కోహ్లీ వివాదంపై తొలిసారి స్పందించిన గంగూలీ
న్యూఢిల్లీ: భారత క్రికెట్‌లో సంక్షోభం సృష్టించిన అనిల్‌ కుంబ్లే-విరాట్‌ కోహ్లీల విభేదాలపై టీమిండియా మాజా కెప్టెన్‌ సౌరవ్‌ గంగూలీ తొలిసారి స్పందించారు. ఈవ్యవహారంలో బిసిసిఐ కొంత పరిణితి తో వ్యవహరించి ఉంటే బాగుటండేదనే అభిప్రాయాన్ని గంగూలీ వ్యక్తం చేశాడు. టీమిండియా కొత్త కోచ్‌లను ఎంపిక చేసేందుకు ఏర్పాటైన క్రికెట్‌ సలహా కమిటీలో గంగూలీ కూడా ఓ సభ్యుడిగా ఉన్న సంగతి తెలిసిందే. కుంబ్లే-కోహ్లీ వివాదంపై తొలిసారి స్పందించిన గం గూలీ ఈ వ్యవహారాన్ని బిసిసిఐ సరిగా హ్యాండిల్‌ చేయలేదని చెప్పాడు. కుంబ్లే- కోహ్లీ మధ్య జరిగిన వ్యవహా రాన్ని మెరుగ్గా పరిష్కరిస్తే బాగుండేదన్నారు. ఈవ్యవ హారంలో బిసిసిఐ సరిగ్గా వ్యవహరించలేదన్నారు. కోచ్‌ రేసులోకి వచ్చిన రవిశాస్త్రి గురించి గంగూలీ స్పందిస్తూ ఎవరైనా కోచ్‌ పదవికి దరఖాస్తు చేసుకోవచ్చన్నారు. పరిపాలన మండలిలో లేనట్లయితే నేను కూడా దరఖాస్తు చేసుకొని ఉండేవాడినన్నారు.